Eienaardige nadele van selfone | Health24
Eienaardige nadele van selfone
Jy het jou selfoon die hele tyd by jou en dit kan jou gesondheid op onverwagse maniere benadeel.
Dit hou jou wakker
As jy sukkel om aan die slaap te raak of aan die slaap te bly, is selfone en ander tegnologiese toestelle dalk een van die faktore wat jy in ag moet neem. 'n Studie deur die National Sleep Foundation in die VSA toon dat 95% van mense, net voor hulle gaan slaap, interaksie met tegnologiese apparate het – en dat twee derdes van hulle nie genoeg slaap kry nie.
Tegnologie gekoppel aan slaaptekort
Dit kan 'selfoon-elmboog' veroorsaak
'n Dooie gevoel en prikkeling in die arm en hand kan veroorsaak word deur 'n langdurige geboë posisie van die elmboog, wat gebeur as jy die selfoon lank teen jou oor hou.
Pas op vir selfoon-elmboog
Jy kan omgery word
Om 'n oproep te beantwoord, te SMS of 'instant messaging' te gebruik terwyl jy 'n pad oorsteek, is 'n gesondheidsrisiko waarteen jou ma jou nooit gewaarsku het nie. 'n Studie deur die Universiteit van Alabama toon dat om met jou selfoon te vroetel jou aandag aftrek en jou risiko om deur 'n motor raakgery te word, verhoog. En om na musiek te luister, is nog erger.
Mobiele toestelle gevaarlik vir voetgangers
Dit kan jou beendigtheid verlaag
'n Klein Argentynse studie het aangetoon dat mans wat hulle foon in 'n spesifieke sak van hulle broek gedra het se dy-beendigtheid aan daardie kant laer was.
Selfoon mag bene verswak
Dit kan blase op jou duime veroorsaak
'n Studie van Suid-Afrikaanse tieners het getoon dat blase 'n algemene newe-effek van die oorentoesiastiese tik van teksboodskappe is. Die studie is deur 'n Graad 11 leerder uitgevoer en in die SA Medical Journal gepubliseer.